Ribe Stifts Adresseaviser, 1814-03-29
(Af Skilderiet.) Historisk Krønike, (f. Nr. 20). D. 31te. General Wrede forlader Hahnau, og opstiller sig ved Kinzingenbakken hvorfra han tilføie Fienden stor Skade paa deres Tilbagetog. For at forhindre den øvrige Deel af den fiendtlige Armees Tilbagetog, angriber General Wrede om Natten Kl. 2 Hahnau med Storm, bliver saaret i Underlivet, og falder af Hesten, men alt, hvad der modsætter sig, ned fables, Staden tages, og alle Fiendernes Forsøg, at tage den tilbage, tilintetgiøres. 2 fiendtlige Generaler, et stort Antal Stabs- og Overofficerer, samt mange Soldater tages til Fanger. - Platow og Maj. Haddeck af Ulanerne Schwarzenberg med en Streiscommando af Gen. Wredes Armee, støde til Gr. Orloff. angribe Fiendernes Arriergarde ved Gellenhausen, bringe den i Uorden, og tage 20 Offic. og 1500 Mand til Fanger. - General Wrede udsteder i Hahnau en Parolbefaling, hvori han siger, at et haardt Saar nøder ham til at nedlægge Commandoen, som han har overdraget til den K. K. Feldtmarschal=Lieutn. Gr. v. Fres nel. - Originale Beretninger fra Hertugen af Dalmatien (Soult) opfanges, og deraf sees, at Gen. Wellington den 7de October er trængt ind i Frankrige med 85,000 Mand, og at han har kundgjort sine Tropper, at de skulle der have deres Vinterqvarteer. - Napoleon ankommer til Frankfurt, og tager, efter nogle Timers Ophold, derfra til Maynz. - Slottet ved Triest overgiver sig til General Nugent, under hvem de østerrigske Tropper staae. - En Engelsk Escadre paa 12 Seilere ankommer til Triest, og lægger Beslag paa henved 30 Skibe, der skulle indtage Tropper til en med Engellænderne aftalt Expedition. November 1813. D. 1ste. Gr. Orlof Demdoff angriber Fienden paa deres Tilbagetog, og frataget dem en Canon. En Canon og 15 Krudtvogne falde Greven i Hænderne ved Bergen, hvor 2 Batailloner paa 1300 Md. strække Gevær for ham. - D. 2den. Frankfurt besættes af østerrigske og bayerske Tropper, og Grev Fresneel tager der sit Hovedqvarteer. - Hoffet i Stutgard slutter en Alliance tractat med de Allierede, og giør deres Sag til sin egen. -Storhertugen af Hessen fratræder Rhinforbundet, og forener strax sine Stridskræfter med den østerrigsk bayerske Armee. - Den østerrigsk Keiser oversender Gen. Wrede Maria Theresinordenens Commandeurkors. - D. 3die. Fyrstendommet Hildeshem forenes, efter en Overeenskomst med Preussen, med Prindsregenten af Engellands tydske Stater. - D. 5te. Kongen af Neapel kommer tilbage til sin Residents. - D. 7de. En tydsk Legion oprettes og tages i østerrigsk Sold. - De Franske trække sig igiennem Düsseldorf og andre Puncter tilbage over Rhinen. - D. 8de. General Taupinbliver angrebet i Spanien, og da han efter franske Beretninger, kun har 4600 Mand at sætte imod 15,000 Fiender, saa maa han med betydeligt Tab trække sig tilbage. - D. 9de. En Expedition gaaer, undet Gen. Gr. Nugents Anførsel, under Seil fra Triest. Den deler sig derpaa i 2 Afdelinger, hvoraf den ene, 2 Linieskibe, 1 Krigsbrig, 2 engelske og 8 østerrigske store Transportskibe, styrer af Ravenna til. - Maj. v. Ostermann, tager i Hert. F. Wilhelms Navn Brunsvig i Besiddelse, og opfordrer Undersaatterne til Krigstieneste. - Fyrsten af Schwarzenberg lader angribe den med Mure omgivne Plads Hochheim, som Fienderne med stor Anstrængelse søge at befæste, og som er besat med 20 Canoner og 2,000 Mand. Den tages med Storm, Besætningen redder sig med Flugten, og 800 Md., hvoriblandt 25 Officerer, giøres til Fanger. - De imellem Hochhem- og Cassel opstillede Fiender fordrives fra adskillige begyndte Forskandsninger, og maa trække sig, med et Tab af 2 Canoner til Cassel. - D. 10de. De faa Franske, som endnu ere tilbage, og bivouquere i Omegnen af Dusseldorff, bryde op, under Div. Gen. Rigauts Commando, og et Detaschement af de Allierede rykke ind. - D. 13de. Kongerne af Preussen og Bayern, og Storhertugerne af Baden og Hessen ankomme til Frankfurt. (Fortsættes.)